Familien til «Heroes»-stjerne omkommet i jordskjelv
Den Haiti-fødte Heroes-stjernen Jimmy Jean-Louis (41) skal nå til Haiti for å lete etter foreldrene sine. De har vært savnet siden den lutfattige øygruppen ble rammet av et voldsomt jordskjelv tirsdag kveld norsk tid. Nå blir det fryktet at over 100 000 er døde. Blant dem er store deler av Jean-Lois' familie, melder CNN. - Jeg har ikke sovet siden jeg fikk vite at huset til familien min har kollapset og mange av slektningene mine er døde. Jeg vet at foreldrene mine lever, men jeg vet ikke hvor de er, sier «Heroes»-stjernen til CNN. TV-kjendis Han går bare under navnet «The Haitian» i tv-serien «Heroes» som vises på NBC i USA og NRK3 i Norge. Han har også hatt roller i blant annet «The Bourne Identity» og tv-serien «The Shield». Til Haiti Jean-Louis tilbrakte juleferien sin sammen med familien, men dro tilbake til USA for et par uker siden. Han skulle besøke Haiti igjen nå i januar, men fremskynder nå hjemreisen. - Jeg drar ned dit for å hjelpe det som er igjen av familien min.
Store deler av familien til skuespilleren Jimmy Jean-Louis (41) har omkommet etter jordskjelvene i Haiti. Nå leter han etter foreldrene.